ddrg/super_eurlex huggingface dataset:
KIRJALLINEN KYSYMYS E-2546/02 esittäjä(t): Marco Cappato (NI) neuvostolle. Rave-juhlia koskeva Ranskan lainsäädäntö.



Virallinen lehti nro 092 E , 17/04/2003 s. 0184 - 0185



KIRJALLINEN KYSYMYS E-2546/02 esittäjä(t): Marco Cappato (NI) neuvostolle (12. syyskuuta 2002) Aihe: Rave-juhlia koskeva Ranskan lainsäädäntö Ranskan lainsäädäntö, joka koskee ilmaisia tekno- ja underground-musiikkitilaisuuksia on hyvin rajoittava. Tämä taistelu rave-juhlia vastaan sai esimerkiksi Limoux'n aliprefektin tekemään kyseenalaisen päätöksen, jossa kiellettiin Radio Ballade -nimistä radioasemaa lähettämästä teknomusiikkia 6. heinäkuuta 2002. Onko tämä lainsäädäntö komission mielestä eurooppalaisten määräysten mukainen? Yhteinen vastauskirjallisiin kysymyksiin E-2544/02 ja E-2546/02 (19. joulukuuta 2002) Neuvosto muistuttaa, että jäsenvaltioiden yleisen järjestyksen ylläpitämiseen tähtäävät toimenpiteet eivät kuulu sen toimialaan.
KIRJALLINEN KYSYMYS P-1247/02 esittäjä(t): Anne Van Lancker (PSE) komissiolle. EU:n tuella laadittujen tutkimusten ja selontekojen saatavuus.



Virallinen lehti nro 052 E , 06/03/2003 s. 0052 - 0053



KIRJALLINEN KYSYMYS P-1247/02 esittäjä(t): Anne Van Lancker (PSE) komissiolle (24. huhtikuuta 2002) Aihe: EU:n tuella laadittujen tutkimusten ja selontekojen saatavuus Euroopan komissio myöntää varoja eri toimintaohjelmista eurooppalaisen politiikan tukemiseen jäsenvaltioissa. Jäsenvaltiot ja muut viranomaiset ja elimet saavat näin tukea yhteisön julkisista varoista esimerkiksi työllisyyttä ja sosiaalisesta syrjäytymistä koskevien tutkimusten ja selontekojen laatimiseksi. Useasti nämä tutkimukset eivät ole julkisia. Onko komissio valmis edellyttämään, kun se myöntää tukea tällaisten tutkimusten laatimiseksi, että tukea saavien osapuolten yhteisön yleisillä varoilla rahoitettujen tutkimusten on oltava julkisia? Romano Prodin komission puolesta antamatäydentävä vastaus (31. lokakuuta 2002) Komissio vahvistaa, että tietyillä aloilla (rakennerahastot, Euroopan laajuiset verkot, tilastotiedot sekä oikeus- ja sisäasiat) yhteisön talousarviosta rahoitetut tutkimukset ja selonteot on tuotettu kansallisten rahoittajien pyynnöstä komissiosta riippumatta. Nämä tutkimukset ja selonteot kuuluvat yleisten rahoitussopimusten mukaisesti jäsenvaltioille, joille varat on myönnetty. Kansallisten rahoittajien tehtävänä on tämän vuoksi tarvittaessa varmistaa tutkimusten ja selontekojen levittäminen tai saatavuus. Edellä mainittujen sopimusten mukaisesti komissiolle toimitetaan automaattisesti näistä tutkimuksista ja selonteoista kopio tai yhteenveto. Kun komissio on tämän saanut, kopiota tai yhteenvetoa koskee Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettu Euroopan parlamentin ja neuvoston asetus (EY) N:o 1049/2001(1). Arvoisan parlamentin jäsenen tavoin myös komissio kantaa huolta yleisemmin avoimuudesta. Komissio pyrkii varmistamaan, että yhteisön talousarviosta rahoitettujen tutkimusten tulokset levitetään mahdollisimman laajasti. Kun otetaan huomioon tutkimusten aihealueiden paljous, komissio ei ole tähän asti vaatinut ehdottomasti tutkimusten julkaisemista ja levittämistä välttääkseen kustannusten ja hallinnollisen työn lisääntymisen. Joitain tutkimuksia voivat koskea myös asetuksen (EY) N:o 1049/2001 mukaiset poikkeukset. Lisäksi jotkin tutkimukset voivat olla vain hyvin paikallisesti mielenkiintoisia, tai ne voivat koskea vain rajoitettua alaa. Joillain aloilla ja erityisesti tutkimustoiminnassa etusija annetaan tutkimusten tulosten hyödyntämiselle ja levittämiselle. Useat pääosastot sisällyttävät myös tutkimusten ja selontekojen tulokset kotisivuilleen tai julkaisuihinsa. Euroopan yhteisöjen virallisten julkaisujen toimisto on tällä hetkellä luomassa internetiin erityisesti tutkimuksia ja selontekoja käsittelevää keskusportaalia, joka kiinnostaa varsinkin hyvin erikoistunutta yleisöä. Komissio tukee aloitteita, joilla pyritään varmistamaan avoimuus sekä tutkimusten ja selontekojen saatavuus. (1) EYVL L 145, 31.5.2001.
KIRJALLINEN KYSYMYS E-2135/02 esittäjä(t): Fernando Fernández Martín (PPE-DE) komissiolle. Guyana.



Virallinen lehti nro 092 E , 17/04/2003 s. 0111 - 0111



KIRJALLINEN KYSYMYS E-2135/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Guyana Voiko komissio ilmoittaa, mitä Guyanaa koskevia hankkeita on hyväksytty rahoitettavaksi Euroopan unionin talousarviosta vuonna 2001 ja mikä on rahoituksen kokonaissumma kyseisenä vuotena? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-2057/02 esittäjä(t): Charles Tannock (PPE-DE) komissiolle. Laajentuminen.



Virallinen lehti nro 092 E , 17/04/2003 s. 0130 - 0130



KIRJALLINEN KYSYMYS E-2057/02 esittäjä(t): Charles Tannock (PPE-DE) komissiolle (11. heinäkuuta 2002) Aihe: Laajentuminen Voiko komissio vahvistaa, että perussopimuksien nojalla viisi ehdokasvaltiota voi liittyä Euroopan unioniin jopa ilman Nizzan sopimuksen ratifiointia? Jos Irlannin äänestäjät hylkäävät jälleen kerran Nizzan sopimuksen, aikooko komissio suositella viidelletoista jäsenvaltiolle sopimista riisutusta sopimusversiosta, jossa keskitytään Amsterdamin sopimuksessa auki jääneisiin kysymyksiin, jotta mikään oikeudellinen lisäeste ei haittaisi laajentumisprosessia? Voiko komissio vahvistaa myös, että maita pyydetään liittymään unioniin tiukasti liittymiskriteereitä noudattaen? Vahvistaako se samoin, että jos vain joidenkin maiden kanssa käytävät neuvottelut on saatettu päätökseen, näitä maita ei estetä liittymästä Euroopan unioniin ennen kesällä 2004 järjestettäviä EU-vaaleja ainoastaan siksi, että toiset maat eivät ole onnistuneet saattamaan neuvottelujaan päätökseen? Hyväksyykö komissio myös sen tosiseikan, että yhteisen maatalouspolitiikan uudistamisesta käytävien jäsenvaltioiden syvällisten neuvottelujen alkaminen todennäköisesti vasta syyskuussa järjestettävien Saksan vaalien jälkeen merkitsee, että alkuperäistä tavoitetta saattaa neuvottelut päätökseen tämän vuoden lopussa ei nyt mitä todennäköisemmin saavuteta, vaikka tällä jätetäänkin aikaa ehdokasvaltioille, jotka täyttävät liittymiskriteerit liittyäkseen ennen kesää 2004? Günter Verheugenin komission puolesta antama vastaus (14. elokuuta 2002) Komissio viittaa Barcelonassa (15. ja 16. maaliskuuta 2002) pidetyn Eurooppa-neuvoston kokouksen puheenjohtajan päätelmiin, joissa todetaan seuraavasti: Nizzan sopimuksen ratifioinnista, joka on määrä saada päätökseen kaikissa jäsenvaltioissa vuoden 2002 loppuun mennessä, jotta laajentuminen voi edetä suunnitellusti. Komission ei ole tarkoituksenmukaista spekuloida mahdollisia toimia siinä hypoteettisessa tilanteessa, että Nizzan sopimusta ei ratifioida. Komissio on aina korostanut periaatetta, jonka mukaan kutakin ehdokasmaata kohdellaan sen omien saavutusten mukaisesti neuvotteluja käytäessä ja niitä päätettäessä. Tästä kannasta ei ole syytä poiketa. Komissio katsoo, että on mahdollista saattaa neuvottelut päätökseen niiden ehdokasmaiden kanssa, jotka ovat riittävän hyvin valmistautuneet Kööpenhaminassa joulukuussa 2002 pidettävään Eurooppa-neuvoston kokoukseen mennessä.
KIRJALLINEN KYSYMYS E-2516/02 esittäjä(t): Daniel Varela Suanzes-Carpegna (PPE-DE) komissiolle. Tonnikalan laiton kalastaminen ajoverkoilla.



Virallinen lehti nro 092 E , 17/04/2003 s. 0178 - 0179



KIRJALLINEN KYSYMYS E-2516/02 esittäjä(t): Daniel Varela Suanzes-Carpegna (PPE-DE) komissiolle (10. syyskuuta 2002) Aihe: Tonnikalan laiton kalastaminen ajoverkoilla Tonnikalan kalastaminen ajoverkoilla, joita kutsutaan kuoleman verkoiksi, on ollut kiellettyä EU:ssa 1. tammikuuta 2002 lähtien. Suuri kiitos tästä lankeaa Euroopan parlamentin aloitteille. Yhteisön kalastajilta saatujen tietojen mukaan meneillään olevana pyyntikautena kansainvälisillä vesillä on havaittu mukavuuslipun alla purjehtivien alusten harjoittamaa laitonta kalastusta ajoverkoilla. Näiden tietojen perusteella hälytettiin kalastuksenvalvojat ja havaittiin, että Albatros-niminen Belizen lipun alla purjehtiva alus oli luultavasti harjoittanut laitonta kalastustoimintaa. Alukselta löytyi laittomia pyydyksiä ja valaita sekä muita kyseisillä pyydyksillä pyydettyjä merieläviä. Voiko komissio vahvistaa näiden tietojen todenperäisyyden? Voiko komissio myös antaa kaikki sen saatavana olevat tiedot rikkomuksista, joita tähän mennessä on tehty nykyisen tonnikalanpyyntikauden aikana? Onko komissio tietoinen Albatros-aluksen olemassaolosta ja laittomasta toiminnasta? Voiko komissio varmistaa tämän aluksen lippumaan ja sen varustajien alkuperämaan sekä paikan, jonne alus purkaa saaliinsa? Voiko komissio ilmoittaa, mitä toimenpiteitä se on toteuttanut tai aikoo toteuttaa laittoman kalastuksen suhteen, jota epäillään tapahtuneen kyseisellä aluksella? Franz Fischlerin komission puolesta antama vastaus (3. lokakuuta 2002) Komission tiedossa on Albatros II -aluksen harjoittama kalastustoiminta. Kyseinen alus on jättänyt Irlannin alusrekisterin ja purjehtii Belizen lipun alla pyytääkseen ajoverkoilla valko- ja keltaevätonnikalaa yhteisön vesien ulkopuolella. Komissio on välittänyt tiedon eteenpäin Kansainväliselle Atlantin tonnikalojen suojelukomissiolle (ICCAT). ICCATin tilapäisen suosituksen mukaisesti aluksella ei ollut oikeutta purkaa saaliitaan yhteisön jäsenvaltioiden satamissa. Komission tiedossa ei tällä hetkellä ole, millä tavalla alus on saanut tonnikalasaaliinsa kaupaksi. Komissio ja asianomaiset jäsenvaltiot varmistavat yhteistyössä asetuksen (EY) N:o 1239/98(1) asianmukaisen soveltamisen. Asetuksessa kielletään laajasti vaeltavien lajien pyyntiin tarkoitettujen ajoverkkojen käyttö yhteisön aluksilla. Yhtään valkotonnikalan pyyntiin liittyvää rikkomusta ei ole tässä vaiheessa pyyntikautta ilmennyt Koillis-Atlantilla. (1) Tietyistä kalavarojen teknisistä säilyttämistoimenpiteistä annetun asetuksen (EY) N:o 894/07 muuttamisesta 8 päivänä kesäkuuta 1998 neuvoston asetus (EY) N:o 1239/98, EYVL L 171, 17.6.1998.
KIRJALLINEN KYSYMYS E-2484/02 esittäjä(t): Rosa Miguélez Ramos (PSE) komissiolle. Ajoverkoilla pyydetyn tonnikalan tuonti.



Virallinen lehti nro 092 E , 17/04/2003 s. 0174 - 0175



KIRJALLINEN KYSYMYS E-2484/02 esittäjä(t): Rosa Miguélez Ramos (PSE) komissiolle (6. syyskuuta 2002) Aihe: Ajoverkoilla pyydetyn tonnikalan tuonti Andalusian (Espanja) pienimuotoista kalastusta harjoittavan laivaston edustajat ovat valittaneet, että marokkolaiset alukset pyytävät tonnikalaa ja muita kalalajeja Välimerellä ja Atlantilla ajoverkoilla joiden käyttö on kielletty yhteisössä ja vievät näin pyydettyä kalaa yhteisöön. Onko komissio tietoinen tästä asiasta? Mihin toimiin se on ryhtynyt tilanteen korjaamiseksi? Onko komissio varmistanut, että jäsenvaltioiden tulliviranomaiset valvovat, ettei Marokosta tuotua kalaa ole pyydetty ajoverkoilla? Franz Fischlerin komission puolesta antama vastaus (17. lokakuuta 2002) Komissio on tietoinen siitä, että Marokosta tuotu tonnikala on pyydetty parlamentin jäsenen mainitsemilla aluksilla. Laajasti vaeltavien kalalajien kalastus ajoverkoilla kiellettiin 1. tammikuuta 2002 alkaen tietyistä kalavarojen teknisistä säilyttämistoimenpiteistä annetun asetuksen (EY) N:o 894/97 muuttamisesta 8 päivänä kesäkuuta 1998 annetulla neuvoston asetuksella (EY) N:o 1239/98(1). Kielto koskee kuitenkin ainoastaan yhteisön alusten harjoittamaa kalastusta tai kolmansien maiden alusten yhteisön vesillä harjoittamaa kalastusta. Tästä syystä edellä mainitun asetuksen perusteella ei voida kieltää sellaisten kalojen tuontia, jotka kolmansien maiden lipun alla purjehtivat alukset ovat pyytäneet ajoverkoilla yhteisön vesien ulkopuolella. Mitkään komission tiedossa olevat seikat eivät viittaa siihen, että marokkolaisaluksilla kuljetettu kala olisi pyydetty yhteisön vesillä. (1) EYVL L 171, 17.6.1998.
KIRJALLINEN KYSYMYS P-2923/02 esittäjä(t): Alexandros Alavanos (GUE/NGL) komissiolle. Kreikan velkaa ja vajetta koskevien tietojen luotettavuus.



Virallinen lehti nro 052 E , 06/03/2003 s. 0219 - 0220



KIRJALLINEN KYSYMYS P-2923/02 esittäjä(t): Alexandros Alavanos (GUE/NGL) komissiolle (9. lokakuuta 2002) Aihe: Kreikan velkaa ja vajetta koskevien tietojen luotettavuus Viimeisten (30. syyskuuta 2002) EU:n jäsenvaltioiden vajeita ja julkista velkaa koskevien Eurostatin tietojen yhteydessä on esitetty huomautus, ettei Eurostat voi vahvistaa Kreikkaa koskevia tietoja, koska joistakin hallituksen transaktioita koskevista tiedoista ei ole vielä selvyyttä tai ne ovat puutteellisia, ja että Kreikan hallituksen kanssa tullaan tekemään yhteistyötä tietojen tutkimiseksi uudelleen. 1. Miksi Eurostat on esittänyt tämän varauksen? 2. Mitä asioita koskevista tiedoista ei ole selvyyttä tai ne ovat puutteellisia? Pedro Solbes Miran komission puolesta antama vastaus (25. lokakuuta 2002) 1. Eurostat julkaisee kahdesti vuodessa lehdistötiedotteen jäsenvaltioiden ilmoitettua virallisesti vajetta ja velkaa koskevat tiedot. Eurostat lisää lehdistötiedotteeseensa alaviitteen, jos sen ei ole mahdollista varmentaa ilmoituksen sisältämiä numerotietoja siksi, että joitakin toimia koskevat tiedot puuttuvat tai niiden luokituksesta on erimielisyyttä. Tiedot saatiin vasta lehdistötiedotteen julkaisemisen jälkeen, ja niitä tutkitaan parhaillaan huolellisesti. 2. Eurostat tutkii parhaillaan yhteistyössä Kreikan viranomaisten kanssa eräiden julkisyhteisöihin liittyvien toimien taustaa. Kaikki avoimet kysymykset ratkaistaneen ennen helmikuussa 2003 tehtävää seuraavaa virallista ilmoitusta.
KIRJALLINEN KYSYMYS P-0406/02

esittäjä(t): Antonio Tajani (PPE-DE) komissiolle

(11. helmikuuta 2002)

Aihe: Israelilaisten sotilaiden kaappaaminen

Terroristijärjestö Hizbollah kaappasi 7. lokakuuta 2000 kolme israelilaista sotilasta, Benyamin Avrahamin, Adi Avitanin ja Omar Sawaidin. Kaappauksen tapahtuessa sotilaat olivat partioimassa Libanon ja Israelin välisellä rajalla.

Tutkimuksissa on tullut ilmi, että Hizbollahin miehet olivat naamioituneet YK:n sotilaiksi käyttämällä Unifilin merkeillä varustettuja univormuja ja ajoneuvoja.

Kaappauksesta lähtien Hizbollah on pitänyt kyseisiä sotilaita eristyksissä, eikä heidän ole annettu olla yhteydessä ulkomaailmaan. Hizbollah on myös estänyt kansainvälistä Punaista Ristiä tapaamasta sotilaita ja selvittämästä näiden terveydentilaa.

Israelin puolustusvoimien prikaatinkomentaja Rabbi Yisrael Weiss ilmoitti 2. marraskuuta 2001 kyseisten kolmen sotilaan kuolleen.

Mihin toimiin komissio aikoo ryhtyä saadakseen tietoja kyseisten kolmen sotilaan kohtalosta?

Mihin toimiin komissio aikoo ryhtyä, jos käy ilmi, että sotilaat todella ovat kuolleet, jotta sotilaiden jäännökset palautettaisiin heidän omaisilleen, sillä tällä hetkellä ei tiedetä, mihin sotilaiden ruumiit on haudattu?

Christopher Pattenin komission puolesta antama vastaus

(1. maaliskuuta 2002)

Komissio tukee vahvasti oikeusvaltioperiaatteen kunnioittamista eikä hyväksy missään olosuhteissa sitä, että jokin maa tai järjestö ottaa panttivankeja. Panttivankien kaappaaminen on vastoin yleismaailmallista ihmisoikeuksien julistusta. Komissio on ottanut esille Hizbollah-järjestön 7. lokakuuta 2000 kaappaamien neljän israelilaisen kohtalon keskusteluissaan Libanonin, Syyrian ja Iranin viranomaisten kanssa, tuodakseen julki huolestuneisuutensa ja saadakseen tietoja näiden israelilaisten voinnista. Valitettavasti tietoja ei ole saatu. Israelin viranomaiset ilmoittivat äskettäin, että kolme Syyrian ja Libanonin rajalla (Shebaan maatilojen alueella) kaapattua sotilasta eivät ehkä ole enää elossa.

Ulkosuhteista vastaava komission jäsen vastaanotti kyseisten kolmen israelilaissotilaan perheet kesäkuussa 2001 ja ilmoitti heille komission näkemyksestä, jonka mukaan panttivankien ottaminen on anteeksiantamatonta, ja valitti sitä, ettei vangittujen israelilaisten voinnista ole annettu tietoja. Lisäksi hän totesi olevan kestämätöntä, ettei Punaisen Ristin kansainvälisen komitean anneta tavata panttivankeja. Komission puheenjohtajan kabinetti tapasi 21. tammikuuta 2002 Haim Avrahamin, joka on yhden kaapatun israelilaissotilaan isä.

Komissio vaatii, että kaikkien selkkausten yhteydessä pidätettyjen ja vangittujen henkilöiden annetaan tavata Punaisen Ristin kansainvälisen komitean edustajia ja että kansainvälistä lainsäädäntöä noudatetaan.
KIRJALLINEN KYSYMYS E-2458/02 esittäjä(t): Herman Vermeer (ELDR) komissiolle. Äärimmäisten reuna-alueiden kalastus perinteisin menetelmin ja sen erityisasema yhteisön uudessa kalastuspolitiikassa.



Virallinen lehti nro 052 E , 06/03/2003 s. 0172 - 0173



KIRJALLINEN KYSYMYS E-2458/02 esittäjä(t): Herman Vermeer (ELDR) komissiolle (4. syyskuuta 2002) Aihe: Äärimmäisten reuna-alueiden kalastus perinteisin menetelmin ja sen erityisasema yhteisön uudessa kalastuspolitiikassa Onko komissio tietoinen kalastuksesta perinteisin menetelmin yhteisön äärimmäisillä reuna-alueilla, kuten Azoreilla? Koska Azoreiden saarten rannikolla ei ole käytännössä lainkaan mannerjalustaa, paikallisilla kalastajilla ei ole mitään hyötyä 612 merimailin vyöhykkeestä. Koska on kyse syvänmerenkalastuksesta, kalastusalue on kaikille avoin. Perinteisiä menetelmiä käyttävät kalastajat eivät pysty kilpailemaan kaupallisen kalastuksen kanssa, eivätkä uhkaa niiden asemaa. Vaikuttaa myös siltä, että kalakanta ei kärsi kalastamisesta perinteisin menetelmin. Tunnustaako komissio tämänkaltaisen kalastuksen pienimuotoisuuden ja erityisluonteen? Jos mihinkään toimenpiteisiin ei ryhdytä, on todennäköistä, että perinteinen kalastus häviää. Onko komissio tietoinen, kuinka paljon nämä alueet ovat riippuvaisia tämänkaltaisesta kalastuksesta? Ne ovat riippuvaisia useasti perinteisin menetelmin tehtävästä kalastuksesta. Tämänkaltaiselle kalastukselle ei aina löydy muita vaihtoehtoja. Onko komissio lisäksi tietoinen tällaiseen kalastamiseen liittyvistä työoloista ja turvallisuudesta? Mitä toimia ja aloitteita komissio harkitsee tämän erityisen kalastustavan suojelemiseksi? Miten tämä näkyy uudessa yhteisön kalastuspolitiikassa? Voiko komissio perustella päätöstään, jos se ei aio ryhtyä mihinkään toimiin? Franz Fischlerin komission puolesta antama vastaus (7. lokakuuta 2002) Yhteisen kalastuspolitiikan uudistamisen valmistelutyön yhteydessä on aina otettu täysin huomioon syrjäisimpien alueiden tarpeet niiden kalastusalan erityisluonteen vuoksi. Tässä yhteydessä on syytä huomauttaa, että vihreässä kirjassa yhteisen kalastuspolitiikan tulevaisuudesta(1) viitataan lähestymistapaan, jota olisi käytettävä näiden alueiden tukemiseksi, kun ryhdytään toimenpiteisiin kalavarojen suojelemiseksi ja hoitamiseksi tai toimenpiteisiin yhteisen kalastuspolitiikan taloudellisen ja sosiaalisen ulottuvuuden vahvistamisen puitteissa. Lisäksi tämä lähestymistapa myös mainitaan selvästi komission Sevillan Eurooppa-neuvostolle (21.22. kesäkuuta 2002) esittämässä asiakirjassa, joka koski EY:n perustamissopimuksen 299 artiklaa ja syrjäisimpien alueiden kestävän kehityksen strategian toteuttamista. Lisäksi komissiolla on ollut mahdollisuus tavata Azorien kalastusalan edustajien valtuuskunta. Tapaaminen tarjosi mahdollisuuden vaihtaa perusteellisesti näkemyksiä alueen tämän sektorin ominaispiirteistä. Valtuuskunnan esittämät tiedot, erityisesti yhdistettyinä muilta syrjäisimmiltä alueilta annettuihin tietoihin, luovat yksityiskohtaisen perustan näiden alueiden tarpeiden huomioon ottamiselle yhteisen kalastuspolitiikan uudistamisen yhteydessä komission sitoumusten mukaisesti. (1) KOM(2001) 135 lopullinen.
KIRJALLINEN KYSYMYS E-1854/02 esittäjä(t): Antonio Tajani (PPE-DE) komissiolle. Telecom Italia ostanut Telekom Serbian.



Virallinen lehti nro 092 E , 17/04/2003 s. 0099 - 0099



KIRJALLINEN KYSYMYS E-1854/02 esittäjä(t): Antonio Tajani (PPE-DE) komissiolle (28. kesäkuuta 2002) Aihe: Telecom Italia ostanut Telekom Serbian Tietääkö komissio, että Haagin tuomioistuimelle toimitetuista, Slobodan Milosevicia koskevista YK:n tutkinta-asiakirjoista käy ilmi, että Italiasta on maksettu noin 500 miljoonaa euroa off shore -yritykselle, jonka kotipaikka on Kyproksella? Tietääkö komissio, että YK:n tutkijat pitävät tätä summaa osana hinnasta, jonka Telecom Italia maksoi osuudesta (29 prosenttia) Telekom Serbiaan? Onko komissiolla hallussaan tietoja, joita voitaisiin hyödyntää tutkinnassa, jolla pyritään löytämään taloudelliset lähteet, joihin Milosevicin salainen varallisuus perustui? Mitä komissio aikoo tehdä asian selvittämiseksi? Christopher Pattenin komission puolesta antama vastaus (6. elokuuta 2002) Komissio tekee läheistä yhteistyötä entisen Jugoslavian alueella tehtyjä rikoksia käsittelevän sotarikostuomioistuimen kanssa asioissa, jotka liittyvät Jugoslavian liittotasavallalle määrättyjen seuraamusten täytäntöönpanoon ja Jugoslavian liittotasavallan varojen jäljittämiseen jäsenvaltioissa ja ehdokasmaissa.
KIRJALLINEN KYSYMYS E-2708/02 esittäjä(t): Chris Davies (ELDR) komissiolle. Espanjan kansallisten vesivarojen hallintasuunnitelma.



Virallinen lehti nro 092 E , 17/04/2003 s. 0200 - 0200



KIRJALLINEN KYSYMYS E-2708/02 esittäjä(t): Chris Davies (ELDR) komissiolle (26. syyskuuta 2002) Aihe: Espanjan kansallisten vesivarojen hallintasuunnitelma Onko komissio saanut Espanjan hallitukselta täydellisen vastauksen kaikkiin ympäristöasioiden pääosaston pääjohtajan 23. toukokuuta 2002 esittämiin kysymyksiin, jotka koskevat toimitettua strategista ympäristöarviointia? Onko komissio tyytyväinen kaikkiin saamiinsa vastauksiin? Margot Wallströmin komission puolesta antamayhteinen vastauskirjallisiin kysymyksiin E-2708/02 ja E-2819/02 (25. lokakuuta 2002) Komissio sai Espanjan viranomaisilta vastauksen asiasta heinäkuun lopussa 2002. Toimitetut tiedot ovat yksityiskohtaisia ja teknisiä, ja komissio tutkii parhaillaan, kattaako toimitettu vastaus ympäristöasioiden pääosaston 23. toukokuuta 2002 lähettämässä kirjeessä pyydettyjä tiedot.